smcproject/ml-wiki-sentences huggingface dataset:
മറ്റു രാഷ്ട്രങ്ങളോടും ജനതകളോടും സഹിഷ്ണുതാമനോഭാവം ഉണ്ടാക്കുകയാണ് അന്താരാഷ്ട്ര വിദ്യാഭ്യാസത്തിന്റെ ആദ്യത്തെ ലക്ഷ്യം.
പാഠ്യപദ്ധതിയിൽ തദനുസരണമായ പല വിഷയങ്ങളും ഉൾപ്പെടുത്തിയാലും അവ പഠിപ്പിക്കുന്ന അധ്യാപകരെ ആശ്രയിച്ചാണ് ആ പരിപാടിയുടെ ജയാപജയങ്ങൾ നിലകൊള്ളുന്നത്.
ജപ്പാന്റെയോ റഷ്യയുടെയോ മറ്റോ ഭൂമിശാസ്ത്രമോ ചരിത്രമോ പഠിപ്പിക്കുന്ന ഒരു അധ്യാപകന് ആ രാഷ്ട്രങ്ങളിലെ ജീവിതരീതി, ആചാരമര്യാദകൾ, വസ്ത്രധാരണം മുതലായവയോട് ഒരു അനുഭാവവും വിശാലസമീപനവും ഇല്ലെങ്കിൽ അധ്യേതാക്കളിൽ അവയെക്കുറിച്ച് അവജ്ഞയും പുച്ഛവും ജനിക്കുവാൻ ഇടയുണ്ട്.
ആയതിനാൽ അന്താരാഷ്ട്ര വിഷയങ്ങളോടുള്ള അധ്യാപകന്റെ മനോഭാവം അന്താരാഷ്ട്ര വിദ്യാഭ്യാസത്തിന്റെ വിജയത്തിന് അവശ്യം ആവശ്യമായ ഒരു ഘടകമാണ്.
ലോകത്തിന്റെ ഏതെങ്കിലും ഒരു ഭാഗത്ത് ഭൂകമ്പമോ വെള്ളപ്പൊക്കമോ മൂലമുണ്ടാകുന്ന മനുഷ്യദുരിതങ്ങളിൽ സ്വന്തം ജനതയ്ക്കും രാഷ്ട്രത്തിനും സംഭവിക്കുന്ന കെടുതികളിലെന്നപോലെ സഹതാപം ഉണ്ടാകത്തക്കവണ്ണം അധ്യേതാക്കളുടെ മാനസികനിലവാരം ഉയർത്തുവാൻ അത്തരം അധ്യാപകർക്കേ സാധ്യമാകയുള്ളു.
കലയുടെയും ശാസ്ത്രത്തിന്റെയും നേട്ടങ്ങൾ ഒരു രാജ്യത്തിന്റെയോ ഒരു ജനവിഭാഗത്തിന്റെയോ മാത്രമല്ല എന്നും അവയെല്ലാം മനുഷ്യവർഗത്തിനു മുഴുവൻ അവകാശപ്പെട്ടവയാണെന്നുമുള്ള ബോധം അന്താരാഷ്ട്രവിദ്യാഭ്യാസത്തിലൂടെ കുട്ടികളിൽ വളർത്തുവാനും അത്തരം അധ്യാപകരുടെ സേവനം ഒഴിച്ചുകൂടാത്തതാണ്.
ലോകത്തെ അറിയുക
ലോകത്തിലെ ഇളം തലമുറയ്ക്ക്, ലോകരാഷ്ട്രങ്ങളെക്കുറിച്ചുള്ള അറിവു വർധിപ്പിക്കുകയാണെങ്കിൽ മാത്രമേ ഓരോ ലോകപ്രശ്നത്തെയും മുൻവിധികളും വിദ്വേഷങ്ങളും കൂടാതെ അവലോകനം ചെയ്യാൻ സാധിക്കൂ.
അന്താരാഷ്ട്ര സഹകരണം വഴി മാത്രമേ ആഗോള പ്രശ്നങ്ങൾ പരിഹരിച്ച് ലോകസമാധാനം ഉറപ്പുവരുത്താൻ പറ്റുകയുള്ളു എന്ന ബോധം കുട്ടികൾക്ക് ഉണ്ടാകണമെങ്കിൽ മനുഷ്യാവകാശങ്ങളെപ്പറ്റിയും സാമൂഹികവും ധാർമികവുമായ തലങ്ങളിൽ മനുഷ്യന്റെ കർത്തവ്യങ്ങളെപ്പറ്റിയും അവർ വിശാലമായി ചിന്തിക്കുവാൻ പരിശീലിക്കണം.
അന്താരാഷ്ട്ര വിദ്യാഭ്യാസത്തിന്റെ ശ്രദ്ധ ആ വഴിക്കാണ് തിരിഞ്ഞിട്ടുള്ളത്.
അധ്യാപകരെയും വിദ്യാർഥികളെയും കായികാഭ്യാസികളെയും, പുസ്തകങ്ങളെയും രാഷ്ട്രങ്ങൾ തമ്മിൽ കൈമാറുക, അവികസിത രാജ്യങ്ങളിലേക്ക് സാങ്കേതിക വിദഗ്ദ്ധന്മാരെ അയയ്ക്കുക, ഓരോ രാഷ്ട്രവും മറ്റു രാഷ്ട്രങ്ങളുടെ സ്വാതന്ത്ര്യദിനം മുതലായവ കൊണ്ടാടുക, അന്യജനങ്ങളുടെ ആചാരങ്ങൾ, വസ്ത്രധാരണം, ഭാഷ എന്നിവയെപ്പറ്റി പഠിക്കുക എന്നിങ്ങനെ പല കാര്യങ്ങളും അന്താരാഷ്ട്ര വിദ്യാഭ്യാസ പദ്ധതിയുടെ ഭാഗമായി യുനെസ്കോ അംഗീകരിക്കുകയും പ്രചരിപ്പിക്കുകയും ചെയ്യുന്നുണ്ട്.
ലോകത്തെ സ്കൂളുകളിലും ക്ലാസുകളിലും കൊണ്ടുവരുവാൻ സഹായിക്കുന്ന ഡൽഹിയിലെ അന്താരാഷ്ട്ര വിദ്യാഭ്യാസകേന്ദ്രത്തെപോലുള്ള സ്ഥാപനങ്ങൾ അന്താരാഷ്ട്ര വിദ്യാഭ്യാസത്തിന്റെ ഉദ്ദേശ്യങ്ങളെ യഥായോഗ്യം നിറവേറ്റുന്നതിന് പര്യാപ്തമായിരിക്കും.
ഏകലോകം എന്നത് അന്താരാഷ്ട്ര വിദ്യാഭ്യാസത്തിന്റെ ഏറ്റവും മഹനീയമായ ഒരു ആദർശമാണ്.
അതിനുവേണ്ടി എസ്പെരാന്റോ (ഡോ. ലുഡ്വിഗ് സാമെൻ ഹോഫ് 1887-ൽ ആവിഷ്കരിച്ച ആഗോളഭാഷ)യെ ലോകഭാഷയായി അംഗീകരിക്കുവാൻ യുനെസ്കോ 1954-ൽ ലോകരാഷ്ട്രങ്ങളോട് അഭ്യർഥിച്ചിരുന്നു.
പിന്നീട് എസ്പരാന്റോയ്ക്ക് ലഭിച്ച പ്രചാരം കണക്കിലെടുത്ത് 1985-ലും അതിന്റെ സാധ്യതകളെയും പ്രാധാന്യത്തെയും കുറിച്ച് പ്രഖ്യാപിക്കുന്ന ഒരു പ്രമേയം യുനെസ്കോ പാസ്സാക്കുകയുണ്ടായി.
ആധുനികയുഗത്തിൽ അന്താരാഷ്ട്ര വിദ്യാഭ്യാസത്തിന്റെ പ്രസക്തി വർധിച്ചിരിക്കുന്നു.
കാലോചിതമായ പരിഷ്കാരങ്ങളിലൂടെ ലോകരാഷ്ട്രങ്ങൾ അന്താരാഷ്ട്രവിദ്യാഭ്യാസം ശക്തിപ്പെടുത്തുകയും ആഗോള സമാധാനത്തിന് ഉതകുന്ന രീതിയിൽ പാഠ്യപദ്ധതി ചിട്ടപ്പെടുത്തുകയും വേണമെന്ന ചിന്താഗതി ഉടലെടുത്തിട്ടുണ്ട്.
അവലംബം ↑ പുറംകണ്ണികൾ http://www.iie.org/ http://www.ciis.ac.in/int_edu.html Archived 2011-08-16 at the Wayback Machine .
http://www.koreaherald.com/national/Detail.jsp?newsMLId=20110814000234 Archived 2011-08-15 at the Wayback Machine .
http://www.esperanto.ca/kurso/esperanto.htm Archived 2011-08-17 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്താരാഷ്ട്ര വിദ്യാഭ്യാസം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്താരാഷ്ട്ര വനിതാദിനം ഇംഗ്ലീഷ് വിലാസം https://ml.wikipedia.org/wiki/International_Women%27s_Day വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
സ്ത്രീ ശാക്തീകരണത്തിന്റെ ഭാഗമായ  ഒരു വലിയ   ദിനമാണ്  അന്താരാഷ്ട്ര വനിതാദിനാചരണം.
വിദ്യാഭ്യാസം, ആരോഗ്യം,തൊഴിൽ,കുടുംബം തുടങ്ങിയ കാര്യങ്ങളിൽ വനിതകൾ  നേടിയ വിജയത്തിന്റെ  ഓർമ്മപ്പെടുത്തൽ ആണ്  ദിവസം.
ലോകത്തിലെ എല്ലാ വനിതകൾക്കുമായി ഒരു ദിവസം  എന്ന ആശയത്തിൽ നിന്നാണ് വനിതാ ദിനാചരണം ഉരുത്തിരിഞ്ഞത്.
International women's day എല്ലാ വർഷവും മാർച്ച് 8 ആം തീയതി ആചരിക്കുന്നു .
ഈ ദിനത്തിന് ഒരുപാട് ചരിത്ര ഓർമകൾ കൂട്ടുണ്ട്.
സ്വന്തം ജോലിസ്ഥലത്തെ സൗകര്യങ്ങളും ജീവിതസാഹചര്യങ്ങളും മെച്ചപ്പെടുത്താനായി വനിതകൾ  നടത്തിയ മുന്നേറ്റത്തിന്റെ പിൻബലവും, വ്യവസായ കുത്തകകളുടെ ആധിപത്യത്തിനുമേൽ വിയർപ്പും ശക്തിയും കൊണ്ട്  സ്ത്രീകൾ വരിച്ച വിജയത്തിന്റെ കഥയും അവയിൽ  പ്രധാനപ്പെട്ടവ.
ഇരുപതാം നൂറ്റാണ്ടിന്റെ തുടക്കത്തിൽ വ്യാവസായിക വളർച്ചയിലേക്ക് കാലൂന്നിയിരുന്ന പല രാജ്യങ്ങളിലും കുറഞ്ഞ വേതനത്തിലും മോശപ്പെട്ട തൊഴിൽ ചുറ്റുപാടിലും ജീവിക്കേണ്ടിവന്ന സ്ത്രീകളുടെ കരളുറപ്പിന്റെ അനുസ്മരണമാണ് അന്താരാഷ്ട്ര വനിതാദിനമെന്ന ആശയത്തിന് പാതയൊരുക്കിയത്.
യാഥാസ്ഥിക പുരുഷാധിപത്യ സമൂഹത്തിലെ പാർശ്വവൽക്കരിക്കപ്പെട്ട സ്ത്രീകളുടെ ശാരീരികവും, മാനസികവും, സാമൂഹികവുമായ ശാക്തീകരണം (Empowerment) ഇതിന്റെ ഭാഗമാണ്.
ലിംഗസമത്വം (Gender Equality), ലിംഗനീതി തുടങ്ങിയ ആശയങ്ങൾ ഇതുമായി ബന്ധപെട്ടു ഉയർത്തിപ്പിടിക്കാറുണ്ട്.bവിവേചനവും (Discrimination) അതിക്രമങ്ങളും അവസാനിപ്പിക്കുക എന്നതും അന്താരാഷ്ട്ര വനിതാദിനാചരണത്തിന്റെ മുഖ്യ ലക്ഷ്യങ്ങളിൽ ഒന്നാണ്.
ചരിത്രം ആസ്ട്രേലിയയിലെ  സിഡ്നിയിൽ   കെട്ടിട നിർമ്മാണ സ്ത്രീ തൊഴിലാളികളുടെ  1975  ലെ  പ്രകടനം
1857 മാർച്ച്, 8 ന്, ന്യൂയോർക്കിലെ വനിതകൾ നടത്തിയ സമരവും പ്രക്ഷോഭവുമാണ് വനിതാദിനത്തിന് തുടക്കമായത് .
തുണിമില്ലുകളിൽ ജോലിചെയ്തിരുന്ന ആയിരക്കണക്കിന് സ്ത്രീകൾ സംഘടിച്ച്, കുറഞ്ഞ ശമ്പളത്തിനെതിരായും  ദീർഘസമയത്തെ ജോലി ഒഴിവാക്കുവാനും മുതലാളിത്തത്തിനുമെതിരെ വോട്ടുചെയ്യാനുമുളള അവകാശത്തിനുവേണ്ടിയും ആദ്യമായി സ്വരമുയർത്തിയപ്പോൾ അത് ചരിത്രത്തിന്റെ ഭാഗമാവുകയായിരുന്നു.
പിന്നീട് ലോകവനിതാദിനമെന്ന ആശയം കടന്നുവന്നപ്പോൾ മാർച്ച് എട്ട് ഏകകണ്ഠമായി തിരഞ്ഞെടുക്കപ്പെടാനും കാരണം മറ്റൊന്നല്ല.
ഈ സമരാഗ്‌നി ലോകമാകെ പടരാൻ പിന്നീട് താമസമുണ്ടായില്ല.
വരും വർഷങ്ങളിൽ ലോകത്തിന്റെ പല ഭാഗങ്ങളിലും സ്ത്രീകൾ അവരുടെ അവകാശങ്ങൾക്കായി ശബ്ദമുയർത്തുവാൻ ഇത് നിമിത്തമായി.
അമേരിക്കയിൽ അമേരിക്കൻ സോഷ്യലിസ്റ്റ് പാർട്ടിയുടെ ആഹ്വാനപ്രകാരം 1909 ഫെബ്രുവരി 28 നാണ് ആദ്യവനിതാദിനാചരണം നടന്നത്.
പത്തൊൻപതാം നൂറ്റാണ്ടിലും ഇരുപതാം നൂറ്റാണ്ടിന്റെ ആദ്യ ദശകങ്ങളിലും ന്യൂയോർക്കിൽ തങ്ങളുടെ അവകാശങ്ങൾക്കായി പോരാടിയ വനിതകളുടെ ഓർമക്കായിട്ടായിരുന്നു വനിതാദിനാചരണം.
അതിനെ തുടർന്ന് 1910 ൽ , കോപ്പൻഹേഗനിൽ നടന്ന രണ്ടാം സോഷ്യലിസ്റ്റ് ഇന്റർനാഷണലിന്റെ സമ്മേളനത്തിൽ വനിതാദിനം സാർവ്വദേശീയമായി ആചരിക്കണമെന്ന ആവശ്യമുയർന്നു.
ജർമ്മനിയിലെ  സോഷ്യൽ ഡെമോക്രാറ്റിക്  പാർട്ടിയുടെ വനിതാ വിഭാഗം അദ്ധ്യക്ഷയും പിൽക്കാലത്ത് കമ്മ്യൂണിസ്റ്റ് നേതാവുമായ ക്ലാര-സെട്കിൻ ആണ് ഇതിനു മുൻകൈ  എടുത്തത്‌.
അന്ന് 17 രാജ്യങ്ങളിൽനിന്നുള്ള വനിതാ പ്രതിനിധികൾ പങ്കെടുത്ത സമ്മേളനത്തിൽ പങ്കുവെക്കപ്പെട്ട ഈ ആശയത്തിന് അപ്പോൾത്തന്നെ അംഗീകാരം നൽകി.
തുടർന്ന് തൊട്ടടുത്ത വർഷം, 1911  മാർച്ച്‌ എട്ടിന്, അന്താരാഷ്ട്രതലത്തിൽ ഈ ദിനം പലരാജ്യങ്ങളിലും ആചരിച്ചു.
ഇതനുസരിച്ച്, 1911 മാർച്ച്‌ 19നു ജർമ്മനിയും സ്വിറ്റ്സർലാന്റുംഉൾപ്പെടെ ഉള്ള രാജ്യങ്ങൾ വനിതാദിനം ആചരിച്ചു.
1917 മാർച്ച്‌ എട്ടിന് റഷ്യയിൽ നടത്തിയ വനിതാദിനപ്രകടനം , റഷ്യൻ  വിപ്ലവത്തിന്റെ ഒന്നാം ഘട്ടമായി കണക്കാക്കപ്പെടുന്നു.
റഷ്യയിൽ മാർച്ച് 8 ഇന്നും വിപുലമായി ആചരിക്കുന്നു, അവിടെ അത് പൊതു അവധി ദിവസവുമാണ് 1975 -ലാണ് ഐക്യരാഷ്ട്ര സഭ മാർച്ച് എട്ട് അന്താരാഷ്ട്ര വനിതാദിനമായി പ്രഖ്യാപിച്ചത്.
മഞ്ഞ മിമോസ  (technically, the Silver Wattle ), ഇറ്റലിയിലും റഷ്യയിലും വനിതാദിനത്തിന്റെ സൂചകങ്ങൾ ആണ്
ആദ്യകാലത്ത് സോഷ്യലിസ്റ്റുകളുടെ ഒരു പരിപാടിയായി രൂപംകൊണ്ട ഇത് ഇന്ന് രാഷ്ട്രീയഭേദമന്യേ ഒട്ടുമിക്കരാജ്യങ്ങളിലെയും ഔദ്യോഗിക പരിപാടിയായി വളർന്നു.
അന്താരാഷ്ട്ര വനിതാദിനത്തോടനുബന്ധിച്ചു പല രാജ്യങ്ങളിലും വിവിധ ആചാര അനുഷ്ടാനങ്ങൾ രൂപം കൊണ്ടിട്ടുണ്ട്‌.
ഇറ്റലിയിൽ , പുരുഷന്മാർ സ്ത്രീകൾക്ക് മഞ്ഞ മിമോസ പുഷ്പങ്ങൾ നൽകുന്നത് പതിവാണ്.
റഷ്യയിലും അൽബേനിയയിലും  ചോക്ലേറ്റു   കൂടി  ഉപഹാരമായി കൊടുക്കാറുണ്ട് .
വാർഷിക അനുസ്മരണങ്ങൾ അന്താരാഷ്ട്ര_വനിതാദിനം 2010
2010 ലെ അന്താരാഷ്ട്ര വനിതാ ദിനത്തോടനുബന്ധിച്ച്, അന്താരാഷ്ട്ര റെഡ്‌ക്രോസ് കമ്മിറ്റി (ഐസിആർസി) പലായനം ചെയ്ത സ്ത്രീകൾ അനുഭവിക്കുന്ന ബുദ്ധിമുട്ടുകൾ ശ്രദ്ധയിൽപ്പെടുത്തി.
ഇന്നത്തെ സായുധ സംഘട്ടനങ്ങളുടെ ഗുരുതരമായ പ്രത്യാഘാതങ്ങളിലൊന്നാണ് ജനസംഖ്യയുടെ സ്ഥാനചലനം.
ഇത് സ്ത്രീകളെ പലവിധത്തിൽ ബാധിക്കുന്നു.
അന്താരാഷ്ട്ര_വനിതാദിനം 2011 അന്താരാഷ്ട്ര_വനിതാദിനം 2012 അന്താരാഷ്ട്ര_വനിതാദിനം 2013 അന്താരാഷ്ട്ര_വനിതാദിനം 2014 അന്താരാഷ്ട്ര_വനിതാദിനം 2015 അന്താരാഷ്ട്ര_വനിതാദിനം 2016 അന്താരാഷ്ട്ര_വനിതാദിനം 2017 അന്താരാഷ്ട്ര_വനിതാദിനം 2019 അന്താരാഷ്ട്ര_വനിതാദിനം 2020 അന്താരാഷ്ട്ര വനിതാദിനം 2022
Gender equality today  for a sustainable tomorrow എന്നതാണ് 2022ലെ ഐക്യരാഷ്ട്രസഭയുടെ വനിതാദിന മുദ്രാവാക്യം.
ഇന്നത്തെ ലിംഗസമത്വം  നാളത്തെ സുസ്ഥിര വികസിതമായ, പരിസ്ഥിതി സന്തുലിതമായ ഒരു നല്ല  ലോകത്തിനുവേണ്ടി എങ്ങനെ ഉപയോഗപ്പെടുത്താം എന്നതാണ് ഇതുകൊണ്ട് അർത്ഥമാക്കുന്നത്.
മുദ്രാവാക്യം വർഷം മുദ്രാവാക്യം 1996 Celebrating the Past, Planning for the Future 1997 Women and the Peace Table 1998 Women and Human Rights 1999 World Free of Violence Against Women 2000 Women Uniting for Peace 2001 Women and Peace: Women Managing Conflicts 2002 Afghan Women Today: Realities and Opportunities 2003 Gender Equality and the Millennium Development Goals 2004 Women and HIV/AIDS 2005 Gender Equality Beyond 2005; Building a More Secure Future 2006 Women in Decision-making 2007 Ending Impunity for Violence Against Women and Girls 2008 Investing in Women and Girls 2009 Women and Men United to End Violence Against Women and Girls 2010 Equal Rights, Equal Opportunities: Progress for All 2011 ശാസ്ത്ര-സാങ്കേതിക- വിദ്യാഭ്യാസ-പരിശീലന രംഗത്ത് തുല്യത, സ്ത്രീകള്ക്ക് മാന്യമായ തൊഴിലിലേക്ക് മാർഗദർശനം" 2012 "ഗ്രാമീണവനിതകൾക്കായി നിക്ഷേപിക്കുക, 2013 "വാഗ്ദാനം, വാഗ്ദാനമായിരിക്കട്ടെ :
സ്ത്രീകൾക്കെതിരായ അതിക്രമങ്ങൾ അവസാനിപ്പിക്കുവാനുള്ള പരിപാടികളാരംഭിക്കുവാൻ 
സമയമായിരിക്കുന്നു" 2014 ത്രീ സമത്വത്തിലൂടെ എല്ലാവർക്കും പുരോഗതി : എല്ലാ സ്ത്രീകളെയും ഒന്നായി കാണാനും അതോടൊപ്പം അവരുടെ ഉന്നമനത്തിനായി പ്രവർത്തിക്കുകയും ചെയ്യണം. 2015 Empowering Women, Empowering Humanity: Picture it! 2016 Planet 50-50 by 2030: Step It Up for Gender Equality 2017 Women in the Changing World of Work: Planet 50-50 by 2030 2018 Time is Now: Rural and urban activists transforming women's lives 2019 Think Equal, Build Smart, Innovate for Change 2020 "തുല്യതയ്ക്കായ് ഒന്നിച്ചു നിൽക്കാം ” നൂറുവർഷത്തെ  സ്ത്രീ ശാക്തീകരണം  നേടിയത്
2011 മാർച്ച്‌ എട്ടിന്, ലോകമെമ്പാടുമായി, 1600  സ്ഥലങ്ങളിൽ, അന്താരാഷ്ട്രവനിതാദിനം ഔദ്യോഗികമായി ആചരിക്കപ്പെട്ടു.
ചൈന , റഷ്യ , വിയെറ്റ്നാം , ബൾഗേറിയ എന്നീ രാജ്യങ്ങളിൽ  ദേശീയ അവധി  അനുവദിക്കപ്പെട്ടു.
വനിതാ ശാക്തീകരണ പ്രവർത്തനങ്ങൾ  നൂറുവർഷം പിന്നിട്ടിട്ടും, സ്ത്രീ-പുരുഷ അസമത്വം നിലനിൽക്കുന്നതായി 82 ശതമാനം യൂറോപ്പ്യരും  വിലയിരുത്തുന്നു .
സ്ത്രീ-പുരുഷ വേതനത്തിലെ അന്തരം  ഇല്ലാതാക്കണമെന്ന് 61  ശതമാനം പേർ ആവശ്യപ്പെടുന്നു.
ശൈശവ വിവാഹ നിരോധനം , ഗർഭനിരോധനം , നിയമ വിധേയമായ ഗർഭച്ചിദ്രം ‍, സ്തനാർബുദം കണ്ടെത്താനുള്ള മമോഗ്രാം പരിശോധന, ആരോഗ്യരംഗത്തെ മറ്റു സാങ്കേതിക വളർച്ച എന്നിവ ഇക്കാലയളവിലെ വൻ നേട്ടങ്ങളാണെന്ന് മാർഗരെറ്റ് താചെർ എന്ന മഹതി അഭിപ്രായപ്പെടുന്നു.
ഇവർ ലോകാരോഗ്യ സംഘടനയുടെ ഡയറക്റ്റർ ജനറലാണ്.
ഇതും കാണുക വനിതാദിനം നാൾവഴികൾ Communist Women's International Day Without a Woman International Day for the Elimination of Violence against Women International Day of the Girl Child International Men's Day List of uprisings led by women UN Women Women's empowerment Women's March (disambiguation) Women's strike (disambiguation) Aurat March (in Pakistan) 2022 ലെ വനിതാദിനം - സന്ദേശം സ്ത്രീകളെ ബഹുമാനിക്കുന്ന മറ്റ് അവധിദിനങ്ങൾ ദേശീയ വനിതാദിനം (ദക്ഷിണാഫ്രിക്ക) (August 9) Susan B. Anthony Day (February 15, US) Rosa Parks Day (February 4 / December 1, US) National Girls and Women in Sports Day (one day first week of February, US) Harriet Tubman Day (March 10, US) Kartini Day (April 21, Indonesia) Helen Keller Day (June 27, US) Women's Equality Day (August 26, US) Mother's Day Nupi Lan Day (December 12, India) Hinamatsuri (March 3, Japan, though it is for girls) സിഡോ അവലംബം
അന്താരാഷ്ട്ര വരയൻകുതിര ദിനം
എല്ലാ വർഷവും ജനുവരി 31 ന് അന്താരാഷ്ട്ര സീബ്ര ദിനം ആചരിക്കുന്നു.
അവയുടെ സ്വാഭാവിക പരിസ്ഥിതി കുറയുകയും മനുഷ്യവികസനം വർദ്ധിക്കുകയും ചെയ്യുന്നതിനാൽ ഈ മൃഗങ്ങൾ ഇപ്പോൾ വംശനാശഭീഷണിയുടെ വക്കിൽ എത്തിയിരിക്കുന്നു.
സീബ്രയെ വളർത്തുന്നതിനും സംരക്ഷിക്കുന്നതിനും അവബോധം നൽകുക എന്നതാണ് ഈ ദിനം കൊണ്ട് ഉദ്ദേശിക്കുന്നത്.
അന്താരാഷ്ട്ര വിദ്യാഭ്യാസ വർഷം-1971
യു.എൻ. പൊതുസമിതിയുടെ തീരുമാനം അനുസരിച്ച് 1970-ൽ ലോകമൊട്ടാകെ ആഘോഷിക്കപ്പെട്ട വിദ്യാഭ്യാസവർഷമാണ് അന്താരാഷ്ട്ര വിദ്യാഭ്യാസ വർഷം-1971 (International Education Year).
സമൂഹത്തിന്റെ വളർച്ചയിൽ വിദ്യാഭ്യാസത്തിനുള്ള പങ്ക് ലോകജനതയെ ബോധ്യപ്പെടുത്തുകയും അന്തർദേശീയ സഹകരണവും സമാധാനവും ശക്തിപ്പെടുത്തുവാൻ വിദ്യാഭ്യാസത്തെ ഒരു ഉപകരണമാക്കിത്തീർക്കുകയും ചെയ്യുകയായിരുന്നു ഈ വർഷാചരണത്തിന്റെ മുഖ്യലക്ഷ്യം.
മുഖ്യമായി നാല് ആശയങ്ങളെ കേന്ദ്രീകരിച്ചുകൊണ്ടാണ് അന്താരാഷ്ട്രവിദ്യാഭ്യാസ വർഷം ആചരിച്ചത്.
വിദ്യാലയങ്ങളിൽ നിന്നു ലഭിക്കുന്ന അനുഭവങ്ങളടങ്ങിയ ഔപചാരികവിദ്യാഭ്യാസം മാത്രമല്ല വിദ്യാഭ്യാസത്തിന്റെ അടിസ്ഥാനം.
ജീവിതകാലം മുഴുവൻ ഒരു വ്യക്തി ആർജിക്കുന്ന അനുഭവങ്ങളുടെ ആകെത്തുകയാണ് വിദ്യാഭ്യാസം.
അനൌപചാരിക വിദ്യാഭ്യാസത്തെക്കൂടി ഉൾക്കൊള്ളിച്ചു കൊണ്ട് വിദ്യാഭ്യാസമെന്ന പ്രക്രിയയെ ഈ അർഥവ്യാപ്തിയിൽ പരിഗണിക്കേണ്ടതുണ്ട്.
വിദ്യാഭ്യാസത്തെ മനുഷ്യന്റെ പ്രഥമവും പ്രധാനവുമായ ഒരാവശ്യമായി പരിഗണിക്കണം.
വ്യക്തിയുടെയും രാഷ്ട്രത്തിന്റെയും സാർവത്രികമായ പുരോഗതിക്ക് നിർണായകമായ പങ്കുവഹിക്കുന്നതു വിദ്യാഭ്യാസമാണ്.
പരിവർത്തനവിധേയമായ ലോകത്ത് ചലനാത്മകമായ ഒരു വിദ്യാഭ്യാസക്രമമാണാവശ്യം.
വിദ്യാഭ്യാസ രീതികൾ കാലാനുസരണം ആസൂത്രണം ചെയ്ത് പ്രയോഗത്തിൽ കൊണ്ടുവരാനുള്ള ചുമതല അതതു രാഷ്ട്രത്തിന്റേതാണെങ്കിലും ഐക്യരാഷ്ട്ര സംഘടനയ്ക്കും അതിന്റെ ഘടകമായ യുനെസ്കോയ്ക്കും ഇതിൽ വലിയൊരു പങ്കുവഹിക്കുവാനുണ്ട്.
എല്ലാ ഘട്ടങ്ങളിലെയും ശിശു-പ്രാഥമിക-സെക്കണ്ടറി-ഉപരിവിദ്യാഭ്യാസത്തിൽ ആശാസ്യമായ വ്യതിയാനങ്ങൾ വരുത്താനുള്ള നേതൃത്വം നൽകുകയും അതിനാവശ്യമായ പൊതുജനാഭിപ്രായം രൂപവത്കരിക്കുകയുമാണ് ആ ചുമതല അന്തർദേശീയ സഹകരണവും സമാധാനവും ശക്തിപ്പെടുത്തുന്നതിനുള്ള ഒരു ഉപാധിയായി വിദ്യാഭ്യാസത്തെ ഉപയോഗിക്കണം.
വിദ്യാഭ്യാസം മെച്ചപ്പെടുത്തൽ
ലോകത്തിലെ മിക്കരാജ്യങ്ങളിലും നിലവിലിരിക്കുന്ന അനാരോഗ്യം, ദാരിദ്ര്യം , അജ്ഞത എന്നീ ദോഷങ്ങൾ നിർമാർജ്ജനം ചെയ്യത്തക്കവിധം വിദ്യാഭ്യാസക്രമങ്ങൾ ആസൂത്രണം ചെയ്യുവാൻ പ്രേരകമായ ചർച്ചകൾ വർഷാചരണ പരിപാടിയിൽ വ്യാപകമായ തോതിൽ സംഘടിപ്പിച്ചിരുന്നു.
വിദ്യാഭ്യാസപരമായി പിന്നോക്കം നിൽക്കുന്ന സമുദായങ്ങളുടെ നിലവാരം മെച്ചപ്പെടുത്താനും പെൺകുട്ടികളുടെ വിദ്യാഭ്യാസം പുരോഗമിപ്പിക്കാനും വേണ്ട പരിപാടികൾ ഈ ദശകത്തിലെ വിദ്യാഭ്യാസ യത്നങ്ങളുടെ പ്രധാനഭാഗമായി അംഗീകരിക്കപ്പെട്ടു.
നല്ല ഗ്രന്ഥങ്ങളുടെ വിലകുറഞ്ഞ പതിപ്പിന്റെ പ്രസിദ്ധീകരണം, ശാസ്ത്രസാങ്കേതികവിഷയങ്ങളുടെ ബോധനിലവാരം ഉയർത്തൽ, റേഡിയോ , ടെലിവിഷൻ ‍, കംപ്യൂട്ടർ മുതലായ ആധുനിക ദൃശ്യ ശ്രാവ്യ മാധ്യമങ്ങൾ ഉപയോഗിച്ചുള്ള വിദ്യാഭ്യാസം ഇവയൊക്കെയാണ് ഈ ദശകത്തിൽ പ്രാവർത്തികമാക്കാൻ ഉദ്ദേശിച്ചിരുന്ന മറ്റു ചില പരിപാടികൾ.
ചുരുക്കത്തിൽ സാക്ഷരത സാർവത്രികമാക്കുന്നതിനും കഴിവ്, താത്പര്യം, അഭിരുചി എന്നിവയ്ക്കനുസരണമായി എല്ലാ കുട്ടികൾക്കും വിദ്യാഭ്യാസത്തിൽ തുല്യാവകാശം തേടുന്നതിനും സഹായകമായ സാഹചര്യങ്ങൾ സൃഷ്ടിക്കുകയെന്നതാണ് എഴുപതുകളിലെ വിദ്യാഭ്യാസത്തിന്റെ മുഖ്യകർത്തവ്യമായി അന്താരാഷ്ട്ര വിദ്യാഭ്യാസ വർഷ പരിപാടികളിൽ ചൂണ്ടിക്കാണിക്കപ്പെട്ടിരുന്നത്.
ഇന്ത്യയിൽ സർവകലാശാലകൾ ‍, മറ്റു ഉന്നത വിദ്യാഭ്യാസ അതോറിറ്റികൾ, വിദ്യാഭ്യാസ സാംസ്കാരിക സംഘടനകൾ ആദിയായവയുടെ ആഭിമുഖ്യത്തിൽ അന്താരാഷ്ട്ര വിദ്യാഭ്യാസ വർഷവും 1970 ജൂലൈ 18-ന് അന്താരാഷ്ട്ര വിദ്യാഭ്യാസദിനവും സമുചിതമായി ആഘോഷിക്കപ്പെട്ടു.
പുറംകണ്ണികൾ http://unesdoc.unesco.org/images/0016/001601/160197eb.pdf http://www.springerlink.com/content/nv167tg846x21721/%5Bപ്രവർത്തിക്കാത്ത+കണ്ണി%5D http://www.iheu.org/node/2125 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്താരാഷ്ട്ര വിദ്യാഭ്യാസ വർഷം19‍‍ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്താരാഷ്ട്ര രോഗ വർഗീകരണ കോഡ് ഇംഗ്ലീഷ് വിലാസം https://ml.wikipedia.org/wiki/ICD
അന്താരാഷ്ട്ര സ്ഥിതിവിവരാധിഷ്ഠിത രോഗവർഗ്ഗീകരണം എന്നതിന്റെ ചുരുക്കമാണു അന്താരാഷ്ട്ര രോഗ വർഗീകരണ കോഡ് എന്നറിയപ്പെടുന്ന ഐ.സി.ഡി കോഡ് (ICD).
രോഗങ്ങൾ , രോഗലക്ഷണങ്ങൾ, വൈകല്യങ്ങൾ, രോഗസംബന്ധിയായ സാമൂഹികാവസ്ഥകൾ, രോഗമോ ശാരീരികക്ഷതമോ ഉണ്ടാക്കുന്ന ബാഹ്യകാരണങ്ങൾ എന്നിവയെ അന്താരാഷ്ട്ര തലത്തിൽ അംഗീകൃതമായ ഒരു രീതിയുപയോഗിച്ച് വർഗ്ഗീകരിച്ചാണു ഈ കോഡുകൾക്ക് രൂപം നൽകുക.
പൊതുവിൽ വൈദ്യശാസ്ത്രസംബന്ധിയായതും വിശേഷിച്ച് ആരോഗ്യസംബന്ധിയായതുമായ കണക്കുകളുടെ ശേഖരണവും സംസ്കരണവും അവതരണവുമൊക്കെ അന്താരാഷ്ട്രതലത്തിൽ എകീകരിക്കുക എന്ന ലക്ഷ്യവുമായാണ് ഈ കോഡുകൾ സൃഷ്ടിക്കപ്പെട്ടിരിക്കുന്നത്.
ജനനമരണക്കണക്കുകൾ, ആരോഗ്യസ്ഥിതി, രോഗാതുരത എന്നിവയെ സംബന്ധിച്ച രേഖകൾ, ജനന/മരണ സാക്ഷ്യപത്രങ്ങൾ തുടങ്ങിയ ഔദ്യോഗിക രേഖകളിലെല്ലാം ഈ കോഡ് ഉപയോഗിച്ച് രോഗവിവരം സംക്ഷിപ്തമായി ചേർക്കാം എന്നതാണു ഇതിന്റെ സൗകര്യം.
ഇതോടൊപ്പം രാഷ്ട്രങ്ങളുടെ ആരോഗ്യനിലവാര സൂചികകളെ പ്രതിനിധീകരിക്കുന്ന പല കണക്കുകൾക്കും ലോകാരോഗ്യ സംഘടന ഈ കോഡുകൾ ഉപയോഗപ്പെടുത്താറുണ്ട്.
ഈ രോഗവർഗ്ഗീകരണ കോഡുകളുടെ പരമ്പരയുടെ ഔപചാരിക ചരിത്രം ആരംഭിക്കുന്നത് ബ്രസ്സൽ‌സിൽ നടന്ന 1853ലെ ആദ്യ അന്താരാഷ്ട്ര സ്ഥിതിവിവരശാസ്ത്ര കോൺഗ്രസ്സിൽ നിന്നാണ്.
ഇതിന്റെ പിൽകാല തുടർച്ചയെന്നോണം ഫ്രഞ്ച് ഭിഷഗ്വരനും സ്ഥിതിവിവരശാസ്ത്രജ്ഞനുമായ ഷാക് ബെർട്ടിയോൻ അവതരിപ്പിച്ച “ബെർട്ടിയോൻ രോഗ വർഗീകരണ” സമ്പ്രദായത്തെ 1893ൽ അന്താരാഷ്ട്ര സ്ഥിതിവിവരശാസ്ത്ര ഇൻസ്റ്റിറ്റ്യൂട്ട് “മരണകാരണങ്ങളുടെ അന്താരാഷ്ട്ര പട്ടിക” എന്ന പേരിൽ അംഗീകരിക്കുകയുണ്ടായി.
1898ൽ അമേരിക്കയും കാനഡയും അടക്കുമുള്ള രാജ്യങ്ങളിലെ വിദഗ്ദ്ധ സമിതികൾ ഈ സമ്പ്രദായം പിന്തുടരാൻ ശുപാർശ ചെയ്തു.
1900കളുടെ ആദ്യം ഫ്രഞ്ച് സർക്കാർ തന്നെ മുൻ‌കൈയ്യെടുത്ത് നടത്തിയ സമ്മേളനത്തിൽ വരുന്ന ദശകങ്ങളിൽ കാലാനുസൃതമായി ഈ പട്ടിക നവീകരിക്കാനുള്ള പദ്ധതി മുന്നോട്ടുവയ്ക്കപ്പെട്ടു.
മരണകാരണങ്ങളുടെ പട്ടിക എന്നതിനു പുറമേ രോഗങ്ങളുടെയും അനാരോഗ്യകരമായ അവസ്ഥകളുടെയും ഒക്കെ സമഗ്രമായ ഒരു പട്ടികയായി ഇതിനെ മാറ്റേണ്ടതിന്റെ ആവശ്യകത ഈ കാലത്തു തന്നെ പല രാജ്യങ്ങളും തിരിച്ചറിഞ്ഞിരുന്നു.
1938ലെ പട്ടിക നവീകരണ സമ്മേളനത്തിൽ വിപുലീകരണത്തിനായുള്ള ഈ ആവശ്യം ഔദ്യോഗിക പ്രമേയമായി അംഗീകരിക്കപ്പെട്ടു.
അത്തവണത്തെ പരിഷ്കരണത്തോടെ ഈ പട്ടിക “രോഗ-ദ്രോഹ-മരണങ്ങളുടെ  അന്താരാഷ്ട്ര സ്ഥിതിവിവരാധിഷ്ഠിത വർഗ്ഗീകരണ ലഘുഗ്രന്ഥം” (Manual of International Statistical Classification of Diseases, Injuries and Causes of Death) എന്ന നാമത്തിലേക്ക് മാറിയിരുന്നു.
ഐക്യരാഷ്ട്ര സഭയും അതിനു കീഴിൽ  ലോകാരോഗ്യസംഘടനയും നിലവിൽ വന്നതോടെ 1948 മുതൽ ഈ പട്ടിക വിപുലീകരണവും പ്രസിദ്ധപ്പെടുത്തലും ലോകാരോഗ്യസംഘടനയുടെ ചുമതലയായി.
ലോകാരോഗ്യസംഘടനയ്ക്ക് കീഴിൽ ഏഴും എട്ടും ഒൻപതും പതിപ്പുകൾ ഇറങ്ങുമ്പോഴേക്ക് മരണകാരണമല്ലാത്തതും എന്നാൽ  ചികിത്സാകേന്ദ്രങ്ങളുമായി ജനത്തിനു ബന്ധപ്പെടേണ്ടി വരുന്നതുമായ കാരണങ്ങൾ മിക്കതും “മരണകാരണപ്പട്ടിക”യിലെ മുഖ്യയിനങ്ങളായി മാറിക്കഴിഞ്ഞിരുന്നു.
വർഗീകരണ രീതി
ആദ്യകാല വർഗ്ഗീകരണത്തിനു സംഖ്യകളായിരുന്നു കോഡുകളായി ഉപയോഗിച്ചിരുന്നത്.
ഉദാഹരണത്തിനു ഐ.സി.ഡി-9 ൽ അർബുദങ്ങളെ പൊതുവായി വർഗ്ഗീകരിച്ചിരിക്കുന്നത് 140 മുതൽ 239 വരെയുള്ള സംഖ്യകൾക്കുകീഴിലാണു.140 മുതൽ 149 വരെയുള്ളവ ചുണ്ട്, വായ, ഗ്രസനി (pharynx) എന്നിവിടങ്ങളിലെ അർബുദങ്ങൾ സൂചിപ്പിക്കുന്നു.
ഇതിന്റെ അവാന്തര വിഭാഗമായി 140.0 മുതൽ 140.9 വരെയുള്ളവ ചുണ്ടിന്റെതന്നെ അകം,പുറം, മേൽച്ചുണ്ട്, കീഴ്ച്ചുണ്ട് എന്നിങ്ങനെ വിവിധ ഭാഗങ്ങളിലെ അർബുദങ്ങളെ കുറിക്കുന്നവയാണ്.
2010മുതൽ നിലവിലുള്ള  അന്താരാഷ്ട്ര രോഗ വർഗ്ഗീകരണ കോഡ് 10-ആം പതിപ്പു മുതൽ ഇംഗ്ലീഷ് അക്ഷരമാലയിലെ ശബ്ദങ്ങൾ കൊണ്ടാണു ഓരോ കോഡും തുടങ്ങുന്നത്.
അതിനു ശേഷമുള്ള പ്രധാന സംഖ്യ ഒരു രോഗാവസ്ഥയെ വിശാലാർത്ഥത്തിൽ സൂചിപ്പിക്കുന്നു.
ആ സംഖ്യയ്ക്ക് ശേഷം ദശാംശ സംഖ്യകളായി വരുന്നത് ആ രോഗാവസ്ഥയുടെ അവാന്തര വിഭാഗങ്ങളെ സൂചിപ്പിക്കുന്നതാണ്.
ഉദാഹരണത്തിനു O(ഓ) എന്ന അക്ഷരത്തിനു കീഴിൽ 00 മുതൽ 99 വരെ ഉപവിഭാഗങ്ങളുണ്ട്.
ഗർഭം,പ്രസവം, ഗർഭാനന്തര കാലഘട്ടം എന്നിവയെ ആകെക്കൂടി പ്രതിനിധാനം ചെയ്യുന്നതാണു O00 മുതൽ O99 വരെയുള്ള സംഖ്യകൾ.
ഇതിലെ അവാന്തര വിഭാഗങ്ങളുടെ കാര്യമെടുത്താൽ O00 മുതൽ O08 വരെയുള്ളവ അലസിപ്പോകുന്ന ഗർഭാവസ്ഥകളുടെ വർഗ്ഗമാണ്.
O00 എന്ന് പ്രതിനിധാനം ചെയ്യുന്നത് ഗർഭാശയേതര ഗർഭങ്ങളെ  (ectopic pregnancy) ആകെയാണ്.
അതിലെ അവാന്തരവിഭാഗമായ O00.1 എന്നതു സൂചിപ്പിക്കുന്നത് അണ്ഡവാഹിനിക്കുഴലിലുണ്ടാവുന്ന ഗർഭത്തെയാണ് (Tubal pregnancy).
അണ്ഡാശയത്തിനകത്തുണ്ടാകുന്ന ഗർഭങ്ങളെ O00.2 എന്ന കോഡുകൊണ്ട് വിവക്ഷിക്കുന്നു.
മറ്റൊരു വർഗ്ഗത്തിൽ നിന്ന് ഉദാഹരണമെടുത്താൽ, S00 മുതൽ T98 വരെയുള്ള കോഡുകൾ ശരീരത്തിനേൽക്കുന്ന ദ്രോഹങ്ങളെ സൂചിപ്പിക്കുന്നവയാണു.
ഇതിൽ ശാരീരിക ക്ഷതങ്ങൾ മാത്രമല്ല വിഷബാധ , തീപ്പൊള്ളൽ തുടങ്ങിയവയും ഉൾപ്പെടും.
ഇതിലെ തന്നെ ഒരു അവാന്തരവിഭാഗമെടുത്താൽ S00 മുതൽ S09 വരെ തലയ്ക്കേൽക്കുന്ന ക്ഷതത്തെ കുറിക്കുന്നവയാണ്.
അന്താരാഷ്ട്ര രോഗ വർഗ്ഗീ‍കരണ കോഡ് പത്താം പതിപ്പ്
അന്താരാഷ്ട്ര രോഗ വർഗ്ഗീകരണ കോഡിന്റെ പത്താം പതിപ്പിലെ വർഗീകരണ പട്ടികയാണു താഴെ കൊടുത്തിരിക്കുന്നത്.
അദ്ധ്യായം മൂന്നക്ക കോഡ് വർഗ്ഗീകരിച്ചിരിക്കുന്ന രോഗങ്ങൾ I A00-B99 ചില സാംക്രമികരോഗങ്ങളും പരാദജീവിരോഗങ്ങളും II C00-D48 അർബുദങ്ങൾ III D50-D89 രക്തവും രക്തോല്പാദനാവയവങ്ങളും സംബന്ധിച്ച  രോഗങ്ങൾ, രോഗപ്രതിരോധ വ്യവസ്ഥയുടെ ചില രോഗങ്ങൾ IV E00-90 അന്തഃസ്രാവഗ്രന്ഥീരോഗങ്ങൾ, ചയാപചയ രോഗങ്ങൾ, പോഷകാവസ്ഥാരോഗങ്ങൾ V F00-F99 മനോരോഗങ്ങളും പെരുമാറ്റവൈകല്യങ്ങളും VI G00-G99 നാഡീ രോഗങ്ങൾ VII H00-H59 നേത്രരോഗങ്ങളും അനുബന്ധാവയവങ്ങളിലെ രോഗങ്ങളും VIII H60-H95 ചെവി, മാസ്റ്റോയിഡ് അസ്ഥി എന്നിവയുടെ രോഗങ്ങൾ IX I00-I99 സംവഹനവ്യൂഹ രോഗങ്ങൾ (ഹൃദയമുൾപ്പടെ) X J00-J99 ശ്വസനവ്യൂഹത്തിന്റെ രോഗങ്ങൾ XI K00-K93 ദഹനവ്യൂഹത്തിന്റെ രോഗങ്ങൾ XII L00-L99 ചർമ്മ, ഉപചർമ്മകലാ രോഗങ്ങൾ XIII M00-M99 അസ്ഥി, പേശി, സംയോജകകല എന്നിവയുടെ രോഗങ്ങൾ XIV N00-N99 ജനനമൂത്ര വ്യവസ്ഥാ രോഗങ്ങൾ XV O00-O99 ഗർഭം, പ്രസവം, പ്രസവാനന്തരകാലം XVI P00-P96 പരിജനനകാല രോഗാവസ്ഥകൾ XVII Q00-Q99 ജന്മസിദ്ധവൈകല്യങ്ങൾ, വൈരൂപ്യങ്ങൾ, ക്രോമസോമീയ വൈകല്യങ്ങൾ XVIII R00-R99 മറ്റുശീർഷകങ്ങളിൽ വർഗ്ഗീകരിക്കപ്പെട്ടിട്ടില്ലാത്ത രോഗലക്ഷണങ്ങളും രോഗചിഹ്നങ്ങളും അസാധാരണ രോഗപരിശോധനാ ഫലങ്ങളും XIX S00-T98 ക്ഷതങ്ങൾ, വിഷം തീണ്ടൽ, ബാഹ്യമായ കാരണങ്ങൾ മൂലമുള്ള രോഗാവസ്ഥകൾ XX V01-Y98 രോഗാതുരതയ്ക്കോ മരണത്തിനോ കാരണമാകുന്ന ബാഹ്യപ്രശ്നങ്ങൾ XXI Z00-Z99 ആരോഗ്യത്തെ സ്വാധീനിക്കുന്നതോ ആരോഗ്യസംബന്ധിയായ സേവനങ്ങളുമായി ബന്ധപ്പെടുത്തുന്നതോ ആയ ഘടകങ്ങൾ XXII U00-U99 പ്രത്യേക ആവശ്യങ്ങൾക്കായുള്ള കോഡുകൾ അവലംബം ലോകാരോഗ്യസംഘടനയുടെ അന്താരാഷ്ട്ര രോഗ വർഗീകരണത്തെ സംബന്ധിച്ച വെബ് താൾ അന്താരാഷ്ട്ര രോഗ വർഗീകരണം പത്താം പതിപ്പ് വെബ് താൾ സ്ഥിതിവിവരാധിഷ്ഠിത രോഗവർഗീകരണത്തിന്റെ ചരിത്രം : ലോകാരോഗ്യസംഘടനാ പ്രസിദ്ധീകരണം
അന്താരാഷ്ട്ര ലഹരിവിരുദ്ധദിനം ഇംഗ്ലീഷ് വിലാസം https://ml.wikipedia.org/wiki/International_Day_Against_Drug_Abuse_and_Illicit_Trafficking 2004 ജൂൺ 26 ന്‌ ഇന്ത്യയിലെ ന്യൂഡൽഹിയിൽ‌ മയക്കുമരുന്ന്‌ ദുരുപയോഗത്തിനും അനധികൃത കടത്തിനും എതിരായ അന്താരാഷ്ട്ര ദിനത്തോടനുബന്ധിച്ച് സംഘടിപ്പിച്ച 'മയക്കുമരുന്നിനെതിരായ ഓട്ടത്തിൽ‌' 2000 യുവാക്കൾ‌ പങ്കെടുക്കുന്നു.
ഐക്യരാഷ്ട്രസഭയുടെ നേതൃത്വത്തിൽ നടക്കുന്ന ഒരു  അന്താരാഷ്ട്ര ദിനാചരണമാണ് അന്താരാഷ്ട്ര ലഹരിവിരുദ്ധദിനം.
1989 മുതൽ എല്ലാ വർഷവും ജൂൺ 26 ന് ഇത് ആചരിക്കുന്നു.
മയക്കുമരുന്ന് ദുരുപയോഗം, അനധികൃത മരുന്ന് വ്യാപാരം എന്നിവയ്ക്കെതിരെ അവബോധമുണ്ടാക്കുന്നതിനാണ് ഈ ദിനാചരണം ലക്ഷ്യമിടുന്നത്.
1987 ഡിസംബർ 7 ലെ 42/112 ലെ ജനറൽ അസംബ്ലി പ്രമേയമാണ് ദിനാചരണം തീരുമാനിച്ചത്.
1987 ജൂൺ 17 മുതൽ 26 വരെ വിയന്നയിൽ നടന്ന, മയക്കുമരുന്ന് ദുരുപയോഗം, നിയമവിരുദ്ധ കടത്ത് എന്നിവയെക്കുറിച്ചുള്ള അന്താരാഷ്ട്ര സമ്മേളനത്തിൽ രണ്ട് സുപ്രധാന പാഠങ്ങൾ (മയക്കുമരുന്ന് ദുരുപയോഗ നിയന്ത്രണത്തിലെയും മയക്കുമരുന്ന് കടത്തലിലെയും അന്താരാഷ്ട്ര സമ്മേളനത്തിന്റെ പ്രഖ്യാപനത്തിലും ഭാവിയിലെ പ്രവർത്തനങ്ങളുടെ സമഗ്ര മൾട്ടിഡിസിപ്ലിനറി ഔട്ട്‌ലൈൻ) അംഗീകരിച്ചു.
മയക്കുമരുന്ന് ഉപയോഗത്തിനും അനധികൃത കടത്തിനും എതിരായ പോരാട്ടത്തിന്റെ പ്രാധാന്യം അടയാളപ്പെടുത്തുന്നതിനായി ഒരു വാർഷിക ദിനം ആചരിക്കണമെന്ന് സമ്മേളനം ശുപാർശ ചെയ്തു.
ജൂൺ 17, ജൂൺ 26 തീയതികൾ നിർദ്ദേശിക്കപ്പെട്ടുവെങ്കിലും പിന്നീട് ജൂൺ 26 തിരഞ്ഞെടുത്തു.
മയക്കുമരുന്ന് വിരുദ്ധ പ്രചാരകർ ഇതിനെ 6/26 എന്ന് വിളിക്കാറുണ്ട്.
യുഎന്നിന്റെ 2007 ലെ ലോക മയക്കുമരുന്ന് റിപ്പോർട്ട്  പ്രകാരം അനധികൃത മയക്കുമരുന്ന് വ്യാപാരത്തിന്റെ മൂല്യം പ്രതിവർഷം 322 ബില്യൺ യുഎസ് ഡോളറാണ്.
ദിനാചരണത്തോടനുബന്ധിച്ച് കാമ്പെയ്‌നുകൾ, റാലികൾ, പോസ്റ്റർ രൂപകൽപ്പന തുടങ്ങിയ പരിപാടികൾ നടത്തുന്നു.
2019 ലെ അന്താരാഷ്ട്ര ദിനത്തിന്റെ തീം ആയ 'ഹെൽത്ത് ഫോർ ജസ്റ്റിസ്, ജസ്റ്റിസ് ഫോർ ഹെൽത്ത്'  എന്നത് “മയക്കുമരുന്ന് പ്രശ്‌നങ്ങൾ പരിഹരിക്കുമ്പോൾ നീതിയും ആരോഗ്യവും ഒരേ നാണയത്തിന്റെ രണ്ട് വശങ്ങളാണ്” എന്ന് എടുത്തുകാണിക്കുന്നു.
അവലംബം ↑ ↑ ↑ Report of the Secretary-General, International Conference on Drug Abuse and Illicit Trafficking ↑ World Drug Report 2007 ↑ UN Report: Global Drug Abuse Under Control Archived 2007-06-29 at the Wayback Machine .
↑ https://www.news18.com/news/lifestyle/international-day-against-drug-abuse-and-illicit-trafficking-date-theme-and-significance-2204225.html ബാഹ്യ ലിങ്കുകൾ മയക്കുമരുന്ന് ഉപയോഗത്തിനും അനധികൃത കടത്തിനും എതിരായ അന്താരാഷ്ട്ര ദിനത്തിനുള്ള യുഎൻ ഹോംപേജ് ജർമ്മൻ ലോപ്പസ്, "ദി അക്രമാസക്തമായ ചരിത്രം അന്താരാഷ്ട്ര മയക്കുമരുന്ന് വിരുദ്ധ ദിനം" , വോക്സ്, 26 ജൂൺ 2014.
"മയക്കുമരുന്ന് ഉപയോഗത്തിനും കടത്തിനും എതിരായ അന്താരാഷ്ട്ര ദിനം അപ്‌ഡേറ്റുചെയ്‌തു"
അന്താരാഷ്ട്ര വന്യജീവി ചലച്ചിത്രോത്സവം ഇംഗ്ലീഷ് വിലാസം https://ml.wikipedia.org/wiki/International_Wildlife_Film_Festival
വർഷം തോറും യുണൈറ്റഡ് സ്റ്റേറ്റ്സിലെ മൊണ്ടാനയിലെ റോക്സേ തീയറ്ററിൽ നടക്കുന്ന ഒരു ചലച്ചിത്രോത്സവമാണ് അന്താരാഷ്ട്ര വന്യജീവി ചലച്ചിത്രോത്സവം (International Wildlife Film Festival).
"വന്യജീവി ചലചിത്രങ്ങൾക്ക് വേണ്ടിമാത്രം അർപ്പിച്ച് ക്രമാനുഗതമായ നടത്തിവരുന്ന ആദ്യ ചലച്ചിത്രോത്സവം" ആയിരുന്നു ഇത്.
മാത്രവുമല്ല "വന്യജീവി ചലച്ചിത്രങ്ങൾ മറ്റുള്ള ചലചിത്രങ്ങളിൽ നിന്നും തികച്ചും  വ്യത്യസ്തമായ ഒരു ചലനചിത്രമായിട്ടാണ് വരുന്നത് എന്നും ഈ ചലച്ചിത്രോത്സവം  വ്യക്തമാക്കുന്നു".
എട്ട് ദിവസം നീണ്ടുനിൽക്കുന്ന ഈ ചലച്ചിത്രോത്സവത്തിൽ ലോകത്തെ ഉന്നതരായ വന്യജീവി ചലച്ചിത്ര നിർമാതാക്കളും, നിർമ്മാതാക്കളും, ശാസ്ത്രജ്ഞരും, പരിപാലനഅധികൃതരും ഉൾപ്പെടുന്ന വിധികർത്താക്കളുടെ സമിതിയും വർഷം തോറും ഏകദേശം 12,000 വരെ ആ നിർവ്വാഹക സമിതി ഉത്തരവാദിത്തം പേര് പ്രസിഡന്റ് Janice Givler Vice President Jerry Fetz Secretary/Treasurer Roy O'Connor Board Member Cooper Burchenal Board Member Chris Palmer Board Member Dan Pletscher Board Member Jim McKay അവലംബം ↑ ↑ "About Us" Archived 2011-07-28 at the Wayback Machine .
പുറത്തേക്കുള്ള കണ്ണികൾ International Wildlife Film Festival official website.